Broj: 356-30/32-ap/25-10

Dubrovnik, 13. listopada 2025.

POZIV NA DOSTAVU PONUDE

u postupku jednostavne nabave usluga

*izrade i provedbe programa za unaprjeđenje institucionalnih kapaciteta u upravljanju svjetskim dobrom UNESCO-a „Starim gradom Dubrovnikom“*

Evidencijski broj nabave: **BN 8/25**

Sukladno članku 15. Zakona o javnoj nabavi (NN 120/16, 114/22, u daljnjem: ZJN) i članku 5. st.1. Pravilnika o provedbi postupaka jednostavne nabave Zavoda za obnovu Dubrovnika ovim se putem upućuje:

**POZIV NA DOSTAVU PONUDE**

za nabavu usluga *izrade i provedbe programa za unaprjeđenje institucionalnih kapaciteta u upravljanju svjetskim dobrom UNESCO-a „Starim gradom Dubrovnikom“*

**OPĆI PODACI**

Naručitelj je Zavod za obnovu Dubrovnika, Cvijete Zuzorić 6, 20 000 Dubrovnik, OIB: 43644119661

Za komunikaciju s ponuditeljima je ovlaštena Amalija Pavlić, dipl.ing.arh., viša savjetnica za pripremu i vođenje projekata, tel: 020/324-060, e-mail: zod@zod.hr

Evidencijski broj postupka nabave je BN 8/25.

Procijenjena vrijednost nabave je 20.000 EUR bez PDV-a.

Dokumentacija je izrađena temeljem odredbi ZJN, Pravilnika o dokumentaciji o nabavi te ponudi u postupcima javne nabave (NN 65/17, 75/20) te Pravilnika o provedbi postupka jednostavne nabave Zavoda za obnovu Dubrovnika (broj: 28-10/10-ms-23 od 22.5.2023.).

Ne postoje gospodarski subjekti s kojima bi Naručitelj u ovom postupku bio u sukobu interesa u smislu članaka 75. do 83. ZJN.

**1. PREDMET NABAVE**

**Opis predmeta nabave**

Predmet nabave su usluge *izrade i provedbe programa za unaprjeđenja institucionalnih kapaciteta u upravljanju svjetskim dobrom UNESCO-a „Starim gradom Dubrovnikom“.*

Detaljan opis usluga koje su predmet nabave sadržan je u Projektnom zadatku (Prilog II.). koji je sastavni dio ovog Poziva.

CPV oznaka:

79315000 Usluge društvenih istraživanja

**Tehničke specifikacije, količina predmeta nabave**

Količina i tehnička specifikacija predmeta nabave određena je Projektnim zadatkom i Troškovnikom (Prilog II. i Prilog III.).

**2. UVJETI NABAVE**

**2.1. Način izvršenja**

Ugovor o uslugama.

**2.2. Rok početka i završetka izvršenja ugovora**

Početak izvršavanja ugovora o uslugama koje su predmet ovog postupka je u roku ne duljem od 8 dana nakon obostranog potpisa ugovora, a krajnji rok izvršenja usluga je 70 dana od potpisa ugovora.

**2.3. Mjesto pružanja usluge**

Mjesto pružanja usluge je grad Dubrovnik i ured odabranog ponuditelja.

**2.4. Rok valjanosti ponude**

Najmanje 60 dana od dana otvaranja ponude.

**2.5. Odredbe o cijeni ponude**

Gospodarski subjekt je obvezan prije davanja ponude proučiti kompletnu dokumentaciju (iz točke 1.2. ovog Poziva) temeljem koje će se izvršavati usluge koje su predmet nabave. Smatrat će se da je ponuditelj upoznat sa svim uvjetima, faktorima i resursima koji mogu utjecati na izvršenje usluga pa stoga, odabrani ponuditelj nema pravo zahtijevati povećanje cijene ili drugu naknadu, pozivajući se da u vrijeme davanja ponude nije bio upoznat istima.

Gospodarski subjekt je kod izrade ponude obvezan cijenu ponude iskazati na ponudbenom listu (i to: bez PDV-a, iznos PDV -a i ukupnu cijenu s PDV-om, u eurima - brojkama i slovima), cijena bez PDV-a mora sadržavati sve troškove i popuste, te ispuniti Troškovnik - koji je sastavni dio Poziva.

Ponuđene cijene su fiksne i nepromjenjive.

**2.6. Rok, način i uvjeti plaćanja**

Plaćanja će se vršiti prema stvarno izvršenim uslugama - temeljem ispostavljenih računa uz koje je izvršitelj obvezan dostaviti izvješće o izvršenim uslugama. Plaćanje će se vršiti u najviše tri obroka, u postotku ugovorenog iznosa i to:

- 1. obrok – u do 30% – nakon izrade i predaje Plana aktivnosti

- 2. obrok – do 50% - nakon održanih radionica i prezentacija

- 3. obrok – do 20% - nakon izrade i predaje Izvješća o provedbi

Naručitelj će plaćanja izvršiti nakon ovjere osobe Naručitelja zadužene za praćenje realizacije ugovora, a u roku od 30 dana od primanja računa.

Računi se izdaju u skladu s odredbama Zakona o elektroničkom izdavanju računa u javnoj nabavi (NN 94/18).

**2.7. Osnove za isključenje i uvjeti i dokazi sposobnosti**

***2.7.1. Sposobnost za obavljanje profesionalne djelatnosti***

Gospodarski subjekt obvezan je dokazati upis u sudski, obrtni, strukovni ili drugi odgovarajući registar u državi njegovog poslovnog nastana.

*Dokaz***: Izvadak** iz sudskog, obrtnog, strukovnog ili drugog odgovarajućeg registra iz kojeg je razvidno da ponuditelj ima registriranu djelatnost.

***2.7.2. Tehnička i stručna sposobnost***

Kako bi se osiguralo kvalitetno izvršavanje usluga koje su predmet nabave, a osobito s obzirom na sadržaj i specifičnost predmeta nabave, Naručitelj određuje uvjete minimalne sposobnosti i to iskustvo Ponuditelja te obrazovne i stručne kvalifikacije i profesionalno iskustvo osobe koja će u svojstvu voditelja voditi izradu predmetne strategije. Minimalne razine tehničke i stručne sposobnosti koje se zahtijevaju su vezane razmjerne predmetu nabava.

***2.7.2.1.*** Gospodarski subjekt mora dokazati da je u godini u kojoj je započeo postupak javne nabave i tijekom pet (5) godina koje prethode toj godini pružio usluge iste ili slične predmetu nabave. Vrijednost usluga mora biti minimalno u visini procijenjene vrijednosti nabave, što ponuditelj dokazuje s najviše tri (3) izvršene usluge.

*Dokaz:* **Popis usluga** iz kojeg treba biti razvidno da ispunjava ovaj uvjet.

Naručitelj može prije donošenja odluke zatražiti od ponuditelja koji je podnio ekonomski najpovoljniju ponudu, da u primjerenom roku, ne kraćem od pet (5) dana, dostavi **potvrdu** druge ugovorne strane o urednom izvršenju usluga. Potvrde moraju sadržavati: vrstu i opis usluga, ukupnu vrijednost izvršenih usluga (bez PDV), godinu kad su usluge izvedene, mjesto izvršenja usluga, navod o urednom izvršenju usluga, puno ime i prezime, te ovjera (pečat, ukoliko je primjenjivo, i potpis odgovorne osobe) investitora/naručitelja.Naručitelj zadržava pravo provjeriti valjanost i istinitost dostavljenih referenci iz popisa koje je priložio ponuditelj.

***2.7.2.2.***Ponuditelj treba dokazati da za izvršenje ugovorenih usluga raspolaže osobama koje posjeduju stručno znanje i iskustvo i to najmanje:

**Ključni stručnjak –** nominirani stručnjak će kao odgovorni voditelj voditi izvršenje usluga, a koji ispunjava uvjete:

- visoka stručna sprema, završen diplomski sveučilišni studij ili integrirani diplomski studij iz područja društvenih (ekonomija, sociologija, politologija), humanističkih (povijest umjetnosti, povijest) ili tehničkih znanosti (arhitektonskog smjera)

- minimalno petnaest (15) godina iskustva i da je sudjelovao u izradi plana upravljanja kulturnim dobrom.

*Dokazi:*

**Izjava** ponuditelja da će nominirani stručnjak sudjelovati u izvršavanju ugovora - u svojstvu voditelja – osobe koja će voditi izvršavanje ugovorenih usluga

**Izjava o specifičnom iskustvu -** iz kojeg je vidljivo da nominirani stručnjak posjeduje tražene obrazovne i stručne kvalifikacije i odgovarajuće iskustvo potrebno za izvršenje ugovora.

Ponuditelj može koristiti Prilog IV.

Naručitelj zadržava pravo provjeriti valjanost i istinitost dostavljenih podataka i dokumentacije koje je priložio ponuditelj.

Specifično iskustvo ključnog stručnjaka evaluira se kroz kriterij za odabir (točka 2.8.2. Poziva).

**2.8. Kriterij za odabir ponude**

Kriterij za odabir ponude je ekonomski najpovoljnija ponuda (ENP) koja se utvrđuje na temelju omjera cijene i kvalitete.

Kriteriji za odabir ekonomski najpovoljnije ponude i njihov relativan značaj:

|  |  |  |  |
| --- | --- | --- | --- |
| Kriterij | Opis kriterija | Maksimalni relativni značaj | Maksimalni broj bodova po kriteriju |
| 1. | Cijena ponude  | 60 % | 60 |
| 2.  | Specifično iskustvo ključnog stručnjaka | 40 % | 40 |
| **UKUPNO:** | **100 %** | **100** |

Ukupni broj bodova pojedinog ponuditelja Naručitelj će dobiti zbrajanjem bodova dobivenih prema navedenim kriterijima: **UB = CP + SI,** pri čemu je UB – ukupan broj bodova, CP – broj bodova ostvaren za ponuđenu cijenu, SI – broj bodova ostvaren za specifično iskustvo projektanta.

Ekonomski najpovoljnija ponuda je valjana ponuda s najvećim ukupnim brojem bodova (UB). Izračun broja bodova iskazivati će se na dvije decimale.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

**2.8.1. Financijski kriterij - cijena ponude**

Bodovna vrijednost prema ovom kriteriju izračunava se prema sljedećoj formuli:

**CP = (Cmin/Cp) x 60**

Pri čemu je: CP - bodovi po kriteriju cijene, Cp - cijena iz ponude ponuditelja koja se ocjenjuje (bez PDV-a), Cmin - najniža cijena od svih ponuđenih valjanih ponuda (bez PDV-a)

Maksimalan broj bodova koji ponuditelj može dobiti prema ovom kriteriju je 60.

**2.8.2. Nefinancijski kriterij- specifično iskustvo ključnog stručnjaka (SI)**

Naručitelj kao kvalitativni kriterij predmeta nabave određuje specifično iskustvo ključnog stručnjaka predloženog u ponudi, a koji će voditi izradu ugovorene dokumentacije.

Specifično iskustvo stručnjaka (koje se boduje) se odnosi na iskustvo rada u svojstvu voditelja izrade i/ili autora/suautora izrađenih *dokumenata* i to planova upravljanja zaštićenom kulturno-povijesnom cjelinom i/ili izrađenih akata strateškog planiranja koji se odnose na zaštićene kulturno-povijesne cjeline

Minimalan broj dokumenata je 1.

Maksimalan broj bodova koji ponuditelj može dobiti prema ovom kriteriju je 40.

|  |  |  |
| --- | --- | --- |
| Specifično iskustvo ključnog stručnjaka | Broj dokumenata | Bodovi |
| **Ključni stručnjak**u svojstvu voditelja izrade i/ili autora/suautora izrađenih planova upravljanja zaštićene kulturno-povijesne cjeline i/ili izrađenih akata strateškog planiranja za zaštićene kulturno-povijesne cjeline  | 1234 i više | 10203040 |
| Maksimalni broj bodova: | 40 |

Kao dokaz specifičnog iskustva (reference) stručnjaka, ponuditelj prilaže Izjavu o specifičnom iskustvu (u daljnjem: Izjava, Prilog IV.), koji je obvezan dostaviti u ponudi ako želi ostvariti bodove na temelju ovog kriterija, u suprotnom po ovom kriteriju će mu se dodijeliti nula bodova. Ponuditelj može izraditi vlastitu izjavu koja će sadržajno biti jednak priloženom. **Podaci koje stručnjak navodi u životopisu moraju biti potpuni, da Naručitelj može utvrditi udovoljava li stečeno iskustvo propisanim kriterijima za odabir ponude.**

U slučaju nedostavljanja Izjave uz ponudu, kao i u slučaju djelomično popunjenog tj. ako životopis sadrži samo dio podataka propisanih ovom točkom dokumentacije za nefinancijski kriterij, ponuditelju će se dodijeliti nula bodova u okviru kriterija za dodjelu bodova 2. Specifično iskustvo ključnog stručnjaka. Na zahtjev Naručitelja, za svaki od dokumenata koji su navedeni u Izjavi, ponuditelj **mora** dostaviti potvrdu izdanu na ime predloženog stručnjaka i potpisanu od druge ugovorne strane i/ili naslovnicu dokumenta i sl.

**3. JAMSTVA**

**3.1. Jamstvo za ozbiljnost ponude**

Jamstvo za ozbiljnost ponude daje se u visini od 500 eura - u obliku zadužnice ili bjanko zadužnice i s rokom važenja istovjetnim s rokom važenja ponude, sukladno Pravilniku o obliku i sadržaju zadužnice (NN 115/12, 82/17 i 154/22) ili Pravilniku o obliku i sadržaju bjanko zadužnice (NN 115/12, 82/17 i 154/22).

Naručitelj će naplatiti jamstvo u cijelosti u punom iznosu ukoliko Ponuditelj odustane od svoje ponude u roku njene valjanosti, dostavi neistinite dokaze sposobnosti ili prilikom sklapanja ugovora ne dostavi valjano jamstvo za uredno izvršenje ugovora.

U slučaju isteka roka valjanosti ponude, Naručitelj će tražiti od Ponuditelja, da u primjerenom roku produži rok valjanosti ponude te jamstvo za ozbiljnost ponude sukladno tom produženom roku.

**3.2. Jamstvo za uredno izvršenje ugovora**

Jamstvo za uredno izvršenje ugovorase dostavlja prilikom sklapanja ugovora u obliku zadužnice ili bjanko zadužnice u visini 10% vrijednosti ugovorenih usluga bez PDV-a, s rokom važenja 60 dana nakon plaćanja posljednjeg obroka, sukladno Pravilniku o obliku i sadržaju zadužnice (NN 115/12, 82/17 i 154/22) ili Pravilniku o obliku i sadržaju bjanko zadužnice (NN 115/12, 82/17 i 154/22.).

Umjesto zadužnice odnosno bjanko zadužnice iz točaka 3.1. i 3.2. Ponuditelj kao jamstva može dati i novčani polog u istom iznosu - uplatom na IBAN Naručitelja: HR45248400081102016442 s odgovarajućom naznakom (jamstvo za ozbiljnost ponude odnosno jamstvo za uredno izvršenje ugovora– izrada Programa unapređenja kapaciteta).

|  |
| --- |
| **4. PONUDA** |

**4.1. Sadržaj ponude - sastavni dijelovi ponude**

Ponuda mora sadržavati pravilno ispunjeni Ponudbeni list (Prilog I.) i Troškovnik (Prilog II.), dokaze sposobnosti iz točke 2. ovoga poziva i jamstvo za ozbiljnost ponude iz točke 3.1.

Ponuda se izrađuje sukladno odredbama Pravilnika o dokumentaciji o nabavi te ponudi u postupcima javne nabave (NN 65/17 i 75/20). Ponuda se izrađuje na hrvatskom jeziku i latiničnom pismu.

Sve tražene dokumentekoji se dostavljaju u ponudi, Ponuditelj može dostaviti u neovjerenoj preslici pri čemu se neovjerenom preslikom smatra i neovjereni ispis elektroničke isprave, izuzev jamstva za ozbiljnost ponude koje mora biti u originalu.

U slučaju postojanja sumnje u istinitost podataka navedenih u dostavljenim dokumentima, Naručitelj može radi provjere istinitosti podataka od Ponuditelja zatražiti da u primjerenom roku dostave izvornike ili ovjerene preslike tih dokumenata i/ili obratiti se izdavatelju dokumenta i/ili nadležnim tijelima.

Naručitelj zadržava pravo – u bilo kojoj fazi postupka provjeriti valjanost i istinitost podataka i dokaza koje je dostavio ponuditelj.

**4.2. Način i rok dostave ponude**

Ponuda se dostavlja u elektroničkom obliku na mail adresu nabava@zod.hr ili u zatvorenoj omotnici adresirano na Zavod za obnovu Dubrovnika, Cvijete Zuzorić 6, 20 000 Dubrovnik s naznakom "NE OTVARAJ - PONUDA – DOKUMENTACIJA – IZRADA PROGRAMA ZA UNAPREĐENJE KAPACITETA“, a na poleđini: naziv i adresa ponuditelja. Jamstvo za ozbiljnost ponude se dostavlja poštom ili predajom u tajništvo Naručitelja.

Krajnji rok za dostavu ponude – bez obzira na način dostave je **20.10.2025. do 10:00 sati.**

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude ili dijela ponude.

**4.3. Izmjena i/ili dopuna ponude**

U roku za dostavu ponude, Ponuditelj može izmijeniti svoju ponudu, nadopuniti je ili od nje odustati. U slučaju da do isteka roka za dostavu ponuda ponuditelj istu izmijeni i/ili dopuni, izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može u roku za dostavu ponuda pisanom izjavom i odustati od svoje ponude u kojem slučaju može istodobno zahtijevati povrat svoje neotvorene ponude.

**4.4. Otvaranje ponuda**

Otvaranje ponuda održat će se u prostorijama Naručitelja i isto nije javno.

**5. BITNI UVJETI ZA IZVRŠENJE UGOVORA**

Odabrani Ponuditelj je dužan predmet nabave izvršiti uredno, savjesno i odgovorno, pažnjom dobrog stručnjaka, po najvišim profesionalnim standardima, u skladu s pozitivnim propisima koji se odnose na predmet nabave, nalozima i uputama Naručitelja, te u skladu s uvjetima i zahtjevima iz Poziva.

Ugovorene usluge se izvršavaju u skladu i temeljem Zakona o zaštiti i očuvanju kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17, 90/18, 32/20, 62/20, 117/21,114/22), Zakona o prostornom uređenju (NN 153/13, 65/17, 114/18, 39/19, 98/19,67/23), te ostalim posebnim propisima - primjenjivim na usluge i dokumentaciju koja je predmet nabave u ovom postupku. Na odgovornost ugovornih strana za ispunjenje obveza se primjenjuje Zakona o obveznim odnosima.

Odabrani Ponuditelj dužan je u roku ne dužem od 8 dana od poziva Naručitelja i dostave prijedloga potpisati ugovor, te u roku sljedećih 8 dana početi s izvršenjem usluga.

Ugovorom će se regulirati obveze Izvršitelja ako ne izvršava ugovorne obveze na način kako su ugovorene ili ako kasni s izvršenjem usluga, kao i razloge vezano uz raskid ugovora. Ako se prekorači ugovoreni rok završetka ugovorenih usluga, izvršitelj mora platiti ugovornu kaznu za svaki kalendarski dan prekoračenja u visini od 0,5 % od ugovorene cijene, s tim da ukupni iznos ugovorne kazne ne može prijeći 10% ugovorene cijene bez PDV-a. Naručitelj ima pravo na ugovornu kaznu i ako Izvršitelj ne ispuni bilo koju ugovornu obvezu ili ako je neuredno ispuni. Naručitelj ima pravo iznos ugovorne kazne odbiti od ispostavljenog računa ili naplatiti iz jamstva za uredno ispunjenje ugovora. Plaćanje ugovorne kazne ne oslobađa Izvršitelja obveze izvršenja ugovorenih usluga.

**6. OSTALO**

Naručitelj će izvršiti pregled i ocjenu i rangiranje dostavljenih ponude najkasnije u roku do 30 dana od isteka roka za dostavu ponuda te ponuditeljima dostaviti pisanu obavijest o rezultatima nabave objavom na mrežnim stranicama.

Naručitelj neće prihvatiti ponudu koja ne ispunjava uvjete i zahtjeve iz ovoga Poziva na dostavu ponude.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

Na ovaj postupak ne primjenjuje se postupak pravne zaštite pred Državnom komisijom za kontrolu postupaka javne nabave.

**PRILOZI**

I. Ponudbeni list

II. Projektni zadatak

III. Troškovnik

IV. Izjava o specifičnom iskustvu